**UZNESENIA**

**z 32. zasadnutia Štátnej komisie**

**pre voľby a kontrolu financovania politických strán pre VII. volebné obdobie**

**zo dňa 11. júla 2018**

*Uznesenie č. 32/1/1*

*Štátna komisia pre voľby a kontrolu financovania politických strán schvaľuje navrhovaný program rokovania.*

*Uznesenie č. 32/1/2*

*Štátna komisia pre voľby a kontrolu financovania politických strán schvaľuje návrh zápisnice z jej tridsiateho prvého zasadnutia.*

***Uznesenie č. 32/2/1***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o doručení
a vybavení žiadosti pána T. B. o poskytnutie informácie podľa zákona
č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.*

***Uznesenie č. 32/2/2***

 *Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o zverejnení tlačiva „Žiadosť o zaevidovanie tretej strany na účely vedenia volebnej kampane pre voľby do orgánov samosprávy obcí v roku 2018“*

***Uznesenie č. 32/3/1***

*Štátna komisia pre voľby a kontrolu financovania politických strán konštatuje,
že nasledujúce politické strany odstránili nedostatky vo výročných správach za rok 2017:*

* *Strana práce*
* *Strana občianskej ľavice*
* *JEDNOTA – ľavicová strana Slovenska*
* *ŠANCA*
* *NAJ – Nezávislosť a Jednota*
* *Zmena zdola, Demokratická únia*
* *Strana rómskej koalície – SRK*
* *Rómska iniciatíva Slovenska*
* *Občianska konzervatívna strana*
* *Komunistická strana Slovenska*
* *SLOVENSKO DO TOHO !*
* *Strana zelených*
* *Kotleba – Ľudová strana Naše Slovensko*
* *VÁŠ KRAJ*
* *Demokrati Slovenska*
* *Strana tolerancie a spolunažívania (predtým DEMOKRATICKÁ OBČIANSKA STRANA)*
* *PRIAMA DEMOKRACIA.*

***Uznesenie č. 32/4/1***

 *Štátna komisia pre voľby a kontrolu financovania politických strán začína podľa § 31
ods. 3 zákona č. 85/2005 Z. z. o politických stranách a politických hnutiach v znení neskorších predpisov voči politickej strane NOVÝ PARLAMENT správne konanie
za neodstránenie nedostatkov vo výročnej správe za rok 2017 v určenej lehote,
t. j. do 30.06.2018, ukladá Úradu štátnej komisie doručiť uvedenej politickej strane oznámenie o začatí správneho konania a určuje lehotu na vyjadrenie k oznámeniu o začatí konania na 10 kalendárnych dní.*

***Uznesenie č. 32/4/2***

 *Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o výsledkoch kontroly splnenia si povinnosti politických strán zverejniť na svojom webovom sídle
alebo v tlači zoznam prispievateľov podľa § 22 ods. 5 zákona č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 32/4/3***

 *Štátna komisia pre voľby a kontrolu financovania politických strán prekladá prerokovanie výsledkov kontroly splnenia si oznamovacej povinnosti darcov podľa § 31a zákona č. 85/2005 Z. z. o politických stranách a politických hnutiach v znení neskorších predpisov na svoje zasadnutie v mesiaci október 2018.*

***Uznesenie č. 32/4/4***

 *Štátna komisia pre voľby a kontrolu financovania politických strán podľa § 31 ods. 2 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane JEDNOTNÉ SLOVENSKO pokutu vo výške 3 500 eur
za nepredloženie výročnej správy za rok 2017 v lehote podľa § 30 ods. 1 uvedeného zákona.*

***Uznesenie č. 32/5/1***

 *Štátna komisia pre voľby a kontrolu financovania politických strán v odvolacom konaní
č. SVS-OVR2-2018/020157 prerokovala odvolanie politickej strany MLADÁ PETRŽALKA - lokálna strana proti rozhodnutiu Ministerstva vnútra Slovenskej republiky č. SVS-OVR1-2018/011100-004 o uložení pokuty za správny delikt uvedený v § 19 ods. 2 písm. f) zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z.
o politických stranách a politických hnutiach v znení neskorších predpisov, preskúmala uvedené rozhodnutie, odvolanie politickej strany MLADÁ PETRŽALKA - lokálna strana zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 32/6/1***

 *Štátna komisia pre voľby a kontrolu financovania politických strán berie na vedomie rozsudok Krajského súdu v Bratislave vo veci žalobcu politickej strany NOVA proti žalovanému Štátna komisia pre voľby a kontrolu financovania politických strán sp. zn. 1S/314/2016-79, IČS: 1016202746 zo dňa 10.05.2018 a schvaľuje znenie kasačnej sťažnosti proti uvedenému rozsudku.*

***Uznesenie č. 32/6/2/1***

*Podľa § 30 ods. 1 a 2 zákona č. 180/2014 Z. z. o podmienkach výkonu volebného práva
a o zmene a doplnení niektorých zákonov v znení neskorších predpisov (ďalej len „volebný zákon“) okrsková volebná komisia vyhotoví písomne zápisnicu o priebehu a výsledku hlasovania vo volebnom okrsku, pričom ju môže vyhotoviť v elektronickej forme určenej Štatistickým úradom Slovenskej republiky.*

*V súlade s vyššie uvedenými ustanoveniami volebného zákona, v obciach,
v ktorých sa okrsková volebná komisia neutvára z dôvodu, že jej úlohy plní v súlade s § 170 ods. 9 volebného zákona miestna volebná komisia, môže miestna volebná komisia v súlade s § 30 ods. 1 volebného zákona vyhotoviť zápisnicu o výsledku volieb v obci vo voľbách do orgánov samosprávy obcí v elektronickej forme určenej Štatistickým úradom Slovenskej republiky.*

***Uznesenie č. 32/6/2/2***

 *Štátna komisia pre voľby a kontrolu financovania politických strán berie na vedomie list predsedu Štátnej komisie pre voľby a kontrolu financovania politických strán predsedovi Štatistického úradu Slovenskej republiky.*

***Uznesenie č. 32/6/3***

 *Štátna komisia pre voľby a kontrolu financovania politických strán sa oboznámila
so žiadosťou pána J. O. a postupuje ju Úradu na ochranu osobných údajov ako gestorovi zákona č. 18/2018 Z. z. o ochrane osobných údajov a o zmene a doplnení niektorých zákonov.*

***Uznesenie č. 32/6/4***

 *Štátna komisia pre voľby a kontrolu financovania politických strán k otázkam politickej strany politickej strany Kotleba - Ľudová strana Naše Slovensko uvádza nasledovné:*

1. *„Môže kandidát na prezidenta prijať finančný dar od politickej strany, ktorej je členom? Ide o peniaze, ktoré pochádzajú zo štátnych príspevkov.“*

*Kandidát na prezidenta Slovenskej republiky môže prijať dar od politickej strany, ktorej je členom, ale darované finančné prostriedky nemôžu pochádzať zo štátneho rozpočtu.*

1. *„Započítavajú sa do finančného limitu nákladov na volebnú kampaň v prezidentských voľbách aj volebné náklady, ktoré vynaložila tretia strana (politická strana v zmysle
§ 5 ods. 16 zákona č. 181/2014 Z. z.), vedúca kampaň v prospech kandidáta
na prezidenta?“*

*Náklady tretej strany, ktoré vynaložila na volebnú kampaň sa do limitu kandidáta
na prezidenta Slovenskej republiky uvedeného v § 5 ods. 1 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov nezapočítavajú.*

***Uznesenie č. 32/6/5***

 *Štátna komisia pre voľby a kontrolu financovania politických strán sa oboznámila
so žiadosťou pána D. K. a postupuje ju Ministerstvu vnútra Slovenskej republiky ako gestorovi zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach.*